Projekts

## LATVIJAS REPUBLIKAS MINISTRU KABINETS

2017.gada \_\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2013.gada 9.jūlija noteikumos Nr.369 „Personu apliecinošu dokumentu informācijas sistēmas noteikumi”**

*Izdoti saskaņā ar Personu apliecinošu*

*dokumentu likuma 8.panta trešo daļu*

Izdarīt Ministru kabineta 2013.gada 9.jūlija noteikumos Nr.369 „Personu apliecinošu dokumentu informācijas sistēmas noteikumi” (Latvijas Vēstnesis, 2013, 134.nr.) šādus grozījumus:

1. Aizstāt 1.punktā vārdus “iekļaujamo informāciju” ar vārdiem “iekļaujamo informāciju, tās glabāšanas termiņus un dzēšanas kārtību”.
2. Izteikt 2.4.apakšpunktu šādā redakcijā:

“2.4. iesniegumu jauna autentifikācijas personīgā identifikācijas numura (PIN1), elektroniskais paraksts personīgā identifikācijas numura (PIN2) un PIN1 un PIN2 atbloķēšanas koda (PUK) saņemšanai, tai skaitā ziņām par iesnieguma iesniedzēju;”.

1. Papildināt 2.punktu ar 2.14.apakšpunktu šādā redakcijā:

“2.14. atgriešanās apliecības izsniegšanu, atgriešanās apliecībā iekļautajām ziņām, kā arī informāciju par valsts nodevas samaksu par atgriešanās apliecības izsniegšanu.”.

1. Papildināt noteikumus ar 19.punktu šādā redakcijā:

“19. Sistēmā iekļauto datu glabāšanas termiņu noteikšanai un dzēšanai ievēro šādu kārtību:

19.1. noteikumu 2.1., 2.2., 2.9., 2.11., 2.12. un 2.14.apakšpunktā minētos datus glabā pastāvīgi;

19.2. noteikumu 2.3., 2.4., 2.5., 2.6., 2.7., 2.8. un 2.10.apakšpunktā minētos datus glabā 5 gadus pēc saistītā personu apliecinošā dokumenta derīguma termiņa beigām un pēc tam dzēš no sistēmas;

19.3. noteikumu 2.13.apakšpunktā minēto palīgdatu glabāšanas termiņu pielīdzina ar tiem saistīto pamatdatu glabāšanas termiņiem;

19.4. noteikumu 3.punktā minētos datus glabā tik ilgi, kamēr tie ir nepieciešami ar tiem saistīto personu apliecinošu dokumentu pārbaudei un pēc tam dzēš no sistēmas.”.

1. Papildināt noteikumus ar 20.punktu šādā redakcijā:

“20. Šo noteikumu 19.2., 19.3 un 19.4.apakšpunkts stājas spēkā 2020.gada 1.septembrī.”.

Iekšlietu ministrs R.Kozlovskis

Vizē:

Valsts sekretāra

pienākumu izpildītājs D.Trofimovs

Peneze, 67219521

[dzintra.peneze@pmlp.gov.lv](mailto:dzintra.peneze@pmlp.gov.lv)